Beretning Ravens eSport

Sæsonen ’18/’19 har været et år med udvikling inden for eSporten i Agerskov, men med fremdrift kommer også en række udfordringer, og vi gik ikke uden om disse.

Vi fik til sæsonstart 4 nye trænere ind hhv. 2 på CS:GO holdet, og 2 på Fortnite holdet. – Vi gik frem med deltagere på vores CS:GO hold så vi i skrivende stund har 10 aktive spillere på holdet.

Vi fik startet Fortnite op, da der var stor efterspørgsel på dette i vores første sæson, dette var med store forventninger og holdet har 7 aktive spillere. – Vi fik 2 trænere på holdet, hvor den ene desværre måtte trække stikket efter kort tid. – Den sidste var selv i en periode, hvor vi havde en række udfordringer, men trak også stikket til sidst og så stod vi lige pludselig uden trænere. – Vi kom heldigvis hurtigt i dialog med Agerskov Ungdomsskole, og de havde 2 trænere som over en weekend stod klar mandag aften, og disse har fået stor ros for deres tilgang.

Vores samarbejde med Floorball, har i sæsonen budt på 4 deltagere fra eSport, som også valgte at spille Floorball, som er med i kontingentet når man deltager i eSport.

Vi kæmper videre og ser frem til hvad fremtiden kan bringe.

På eSporten vegne.

Michael W. Sørensen